બોટાદ પોલીસે જણાવ્યું હતું કે, બોટાદમાં મેમણ કોલોની સામે ખોજા સમાજની વાડી પાસે રહેતા અને સેન્ટ્રીંગ કામની મજૂરી કરતા સુનિલ બુધાભાઈ બથવારે બોટાદ પોલીસ સ્ટેશનમાં બોટાદના સાળંગપુર રોડ પર રહેતા હિતુ મકવાણા, દિપક ઉર્ફે દિલુ છનાભાઈ મકવાણા, પ્રદીપ ઉર્ફે પદો શંકરભાઈ ચૌહાણ વિરૃદ્ધ નોંધાવેલી ફરિયાદમાં જણાવ્યું હતું કે, આરોપીઓએ અગાઉ ઈજા પામનાર લાલજીના પિતા ગોવિંદભાઈએ મકવાણા કુંટુમ્બના પિન્ટુનું ખૂન કરી નાખેલ હોઈ જેની દાઝ રાખી આરોપી હિતુ મકવાણાએ ફરિયાદી સુનિલને ગળેથી પકડી રાખી તથા દીપક ઉર્ફે દિલુએ સાહેદ પ્રવિણભાઈને ઢીકાપાટુનો માર મારી અપશબ્દો કહી પ્રદીપ ઉર્ફે પદાએ ઈજા પામનાર સાહેદ લાલજીને માથાના ભાગે ક્રિકેટનું બેટ મારી મરણતોલ ઈજા પહોંચાડી હતી.